นอนชาร์จมือถือ ช็อตสาว17ดับคาเตียง แม่เข้าช่วยโดนไฟดูด สะดุ้งสุดตัว
***แฟ้มภาพ,อุทาหรณ์ สาวชัยภูมิวัย 17 ปี นอนชาร์จโทรศัพท์มือถือ ชะตาขาดโดนไฟฟ้าดูดดับอนาถคาเตียง แม่กลับจากที่ทำงานใจแทบสลาย ช่วยลูกสาวหวิดดับอีกราย,ผู้สื่อข่าวรายงานว่า เมื่อเวลา 18.25 น. วันที่ 1 พ.ย.62 ร.ต.อ.ขันติ เพียรสูงเนิน รองสว.(สอบสวน) สภ.เมืองชัยภูมิ รับแจ้งเหตุมีคนถูกไฟช็อตเสียชีวิตบ้านเลขที่ 135/1 หมู่ที่ 5 ต.ชีลอง อ.เมืองชัยภูมิ จ.ชัยภูมิ จึงรายงานผู้บังคับบัญชาทราบ จากนั้นรุดไปตรวจสอบที่เกิดเหตุพร้อมด้วยแพทย์เวรโรงพยาบาลชัยภูมิ และหน่วยกู้ภัยสว่างคุณธรรมชัยภูมิ,ที่เกิดเหตุเป็นบ้านสังกะสียกสูง ภายในห้องนอนบริเวณใต้ถุนบ้านพบร่างผู้เสียชีวิตเป็นหญิง 1 ราย ทราบชื่อต่อมาคือ น.ส.บี (นามสมมุติ) อายุ 17 ปี ลักษณะศพนอนหงายสวมเสื้อสีดำ กางเกงยีนส์ ที่นิ้วชี้และนิ้วโป้งมือด้านขวามีร่องรอยถูกไฟไหม้ ข้างศพพบโทรศัพท์เสียบสายชาร์จติดกับปลั๊กไฟเก่าที่มีร่องรอยการซ่อมแซม โดยนำเอาเทปกาวมาพันไว้หลายรอบ นอกจากนี้ที่บริเวณขาเตียงนอนซึ่งเป็นเหล็ก พบร่องรอยไฟฟ้าช๊อตจนเป็นรอยไหม้,สอบถามนางบุญเพ็ง ทุโพนชัย อายุ 47 ปี แม่ผู้ตายให้การว่า ก่อนที่จะพบว่าลูกสาวเสียชีวิต ตนเองได้ออกไปทำงานที่องค์การบริหารส่วนจังหวัดชัยภูมิ เมื่อเลิกงานก็จะกลับบ้านเป็นประจำทุกเย็น แต่พอมาวันนี้รู้สึกผิดสังเกตว่าทำไมลูกสาวไม่ออกมาหาแม่เหมือนเช่นทุกวัน ตนเองก็เริ่มใจคอไม่ดี จึงเรียกหา แต่ก็ไม่มีเสียงตอบรับ จึงได้เข้าไปดูภายในห้องนอนของลูกสาวที่อยู่ใต้ถุนบ้าน พบเพียงกองเสื้อผ้า ก่อนที่จะเดินไปดูที่ข้างเตียงก็พบลูกสาวนอนอยู่ ตนจึงไปอุ้มขึ้นมานอนดีๆ แต่ก็ต้องสะดุ้งสุดตัวเมื่อถูกไฟดูด ตนจึงปล่อยมือแล้วรีบวิ่งไปดึงคัทเอาท์ลงเพื่อตัดกระแสไฟ ก่อนที่จะมาดูลูกสาว แต่ก็พบว่าเสียชีวิตแล้ว จึงได้รีบไปแจ้งเพื่อนบ้านและญาติพี่น้องมาช่วยโทรแจ้งตำรวจ,ส่วนสาเหตุเบื้องต้นเจ้าหน้าที่คาดว่าช่วงเกิดเหตุด้วยความที่สภาพพื้นห้องนอนชั้นล่างเป็นดิน ซึ่งมีความชื้นจากฝนที่ตกลงมาตลอดทั้งวัน และยังพบโทรศัพท์มือถือเสียบสายชาร์จติดกับปลั๊กไฟเก่าที่มีร่องรอยการซ่อมแซม ระหว่างนั้นตัวของผู้เสียชีวิตอาจไปสัมผัสจึงถูกชอร์ตจนเสียชีวิตดังกล่าว
อุทาหรณ์ สาวชัยภูมิวัย 17 ปี นอนชาร์จโทรศัพท์มือถือ ชะตาขาดโดนไฟฟ้าดูดดับอนาถคาเตียง แม่กลับจากที่ทำงานใจแทบสลาย ช่วยลูกสาวหวิดดับอีกราย
นอนชาร์จมือถือ,ไฟช็อต,เล่นโทรศัพท์ ชาร์จแบต,ไฟดูด,ชัยภูมิ,ข่าวทั่วไป